Myšacie rozprávky na dobrú noc

Zuzana Roľková

Kde bolo tam bolo ...

Kde bolo tam bolo, bolo jedno myšacie mestečko. Žilo v ňom veľa myšiek. Mestečko bolo pekné. Cez deň tam stále svietilo slniečko a v noci na nebi žiarili hviezdičky.

Nikdy tam nebola nuda. Myšky chodili do školy a šantili v lesíku. Každý večer, keď sa na oblohe objavili prvé hviezdičky, sa všetky malé myšky stretávali na čistinke. Rozprávali si, čo zaujímavé v ten deň zažili.

Tak to bolo aj dnes večer. Dvanásť myšiakov a trinásť myšiek už netrpezlivo čaká, kto začne.

RASTÍK

Prvý sa postaví Rastík. Je to veľmi neposedný myšiak. Stále behá po lúke. Naháňa motýle, jašteričky a túla sa po lesných chodníčkoch. Aj keď je ešte malý, nikdy sa nebojí. Rád sa predvádza pred ostatnými myškami. Chce byť všade prvý a vo všetkom najlepší. Dnes tomu nie je inak.

Keď myšky nastražia ušká, začne rozprávať:

„Keď som sa dnes prechádzal po lese, uvidel som zvláštne zvieratko.“

Malo špicatý noštek,

malé očká,

pichliačiky na chrbte.

Čo myslíte, kamaráti, čo to bolo?

(JEŽKO)

Ježko cez deň najradšej spáva vo svojom domčeku z machu a lístia. V noci zasa chodí na prechádzky.

Najradšej si pomaškrtí na dážďovkách a chrobáčikoch. Keď sa bojí, stočí sa do pichľavej guľky. Celú zimu prespí a hráva sa v kope sena.

BETKA

Potom sa postaví malá myška Betka. Tiež zažila niečo zaujímavé. Ráno keď otvorila okno, niečo vletelo do jej izbičky. Ukradlo jej ligotavý náramok, ktorý mala na stole a vyletelo von. Betka utekala k oknu, či zlodeja ešte niekde nezazrie. Najskôr ho nevedela nájsť a potom ho zrazu uvidela. Sedel na neďalekom strome.

Mal dlhý zobáčik

a čierno-biele perie.

Malé myšky rozmýšľajú čo to môže byť ...

Poradíte im detičky?

(STRAKA)

Betka sa o strake učila v škole. Strake sa páčia ligotavé veci. Sú to pre ňu poklady. Ukladá si ich do hniezda a potom sa s nimi pýši.

„A čo sa stalo s tvojim náramkom?“, pýtali sa myšky. S mamkou sme sa vybrali k jej hniezdu. Poprosili sme, aby mi náramok vrátila. Straka bola stará a dobre nevidela. Nevedela, že náramok je môj. Hneď, ako to zistila, náramok mi vrátila.

Koniec ukážky

Table of Contents

Titulná strana

Kde bolo tam bolo ...

RASTÍK

(JEŽKO)

BETKA

(STRAKA)

DANKA A KAJKO

MARIENKA

LINDUŠKA

PETRÍK

RADKA

ZUZKA

MIŠKO

VERONIKA

RUDKO

LENKA

ŠIMON

JULKA

PAŤKO

MARTINKO

OLINKA

BARBORKA A MARTINKA

ELENKA

MAREK, JOŽKO A MIRKO

MAJKO